Gorostidi harria

Gorostidi harria 185 kiloko harri zilindriko zaharra da, Iñaki Gorostidi harri-jasotzaileak esku bakar batez 1982ko maiatzaren 9an Tolosako Beotibar pilotalekuan altxatu zuena, berak 77 kiloko pisua baino ez zuelarik. Geroztik bere izena darama eta Adunako bere etxean dago.

 Txapelketa 
2007tik aurrera Gorostidi Harria txapelketa antolatzen da. Gaur egun bost harriri bi jasoaldi egiten zaizkio eta denbora laburrena erabiltzen duenak irabazten du txapeleta. Ondoren Gorostidi harria bera altxatzeko erronka izaten da, 100 kilotik beherako harrijasotzaileak esku bakarrarekin altxatu behar duena.

2009an Aimar Irigoien eta "Ostolaza II.a" aurkeztu ziren Gorostidi harria altxatzeko asmoz. Beroketak egin ondoren Ostolazaren lehen altxaldian harria erori eta hautsi egin zen. Bertan behera gelditu zen txapelketa. 

2025eko maiatzaren 18an, urteroko sariketaren ordez omenaldi bat egin zioten lau hilabete lehenago zendu zen Iñaki Gorostidiri, Adunako udalak eta Muxkil kultur elkarteak antolaturik. Ekitaldian lehiaketako azken edizioetan aritu ziren harri-eskola guztietako harri-jasotzaile gehientsuenek parte hartu zuten beren harriekin, lehiaketan eta Gorostidik marka-saiakeretan erabilitakoak inguruan zituztela. Horiez gain, aizkolariak, boxeolariak eta bertsolariak ere izan ziren ekitaldian. 

 Palmaresa 
 Urtea  Txapelduna  Bigarrena 2007  Aimar Irigoien  "Ostolaza II" 2008  Aimar Irigoien  "Ostolaza II" 2009  bertan behera 2010  "Ostolaza II"  Aimar Irigoien 2011  Aimar Irigoien  Unai Belloso 2012  Aimar Irigoien  Jokin Eizmendi 2013  Aimar Irigoien  "Ostolaza II" 2014"Ostolaza II"  Iban Ugartemendia 2015Aimar Irigoien  Jokin Eizmendi 2016Aimar Irigoien  Jokin Eizmendi 2017Aimar Irigoien  Jokin Eizmendi 2018Aimar Irigoien  Jokin Eizmendi 2019Aimar Irigoien  Jokin Eizmendi 2020-2021  ez zen jokatu 2022 Jokin Eizmendi  Aimar Irigoien 2023 Jokin Eizmendi  Paulo Azpiazu 2024 Jokin Eizmendi  "Urra"2025 Iñaki Gorostidiri omenaldia

 Garaipenak 
 Harrijasotzailea  Garaipenak  Urteak Aimar Irigoien 10  2007, 2008, 2011, 2012, 2013, 2015, 2016, 2017, 2018, 2019 Jokin Eizmendi 3  2022, 2023, 2024 Joseba "Ostolaza II" 2  2010, 2014

 Erreferentzia 

 Kanpo estekak 

Kategoria:Harri-jasotzeko harriak